לילי

לילי הייתה אחת מפיות ארץ קסם והפיה החונכת של אדוארד. היא הייתה אחראית על ייצור אבקת המינרלים וכוחות הקסם, שממנה מכינים את מזונם של התינוקות הוורודים.

תיאור הבית
צריף עץ קטן שחלונותיו מעוצבים בצורת לבבות ועל אדני החלונות נתלים אדניות קטנות ובהן שפע פטוניות ורודות ולבנות.

לאחר מותה הבית שלה מתואר כמוזנח ומיותם.

מראה
אין מראה שלה כצעירה

לאחר שהיא איבדה את אבן הכוח שלה הגוף שלה הפך לחלש, כפוף ועייף ופניה היו מלאים בקמטים.

ארץ קסם
בספר הראשון, "ווינטר בלו, ילדת פיות: אבני הכוח" לילי היא הפיה הראשונה שאבן הכוח שלה נגנבת. כשווינטר נשלחת על ידי תומס לבקש ממנה אבקת מינרלים וכוחות הקסם, פיית הבית שלה פותחת את הדלת ואומרת שלילי עסוקה. כשווינטר הולכת לחדרה של לילי כדי להביא לווינטר מעט מן האבקה, ווינטר מציצה אל החדר ונדהמת ממראה של לילי: בגלל אובדנה של אבן הכוח, גופה נעשה חלש, כפוף ועייף, ופניה נתמלאו קמטים. לילי מביעה דאגה על מצבה המחמיר וחוששת כי לא תוכל להמשיך ככה הרבה זמן. פיית הבית מרגיעה אותה ומבטיחה שימצאו פתרון, ולילי נושקת לה על מצחה ואומרת שהיא פיית הבית המוצלחת ביותר בכל העולם.

לאחר מכן, ווינטר מנסה לשאול את תומס מדוע לילי נראית שונה משאר הפיות, שנראות תמיד רעננות וצעירות, ותומס מציין שלילי היא אחת הפיות המתוקות ביותר שהוא מכיר והם ידידים טובים. הוא מחליט לבקר אותה בקרוב ומרגיע את ווינטר שבוודאי רק כאב ללילי הראש ולכן לא היה לה חשק לקבל אורחים, כלומר, לארח את ווינטר.

בישיבה דחופה של מועצת הפיות שנערכת זמן מה לאחר מכן, אחת הפיות מציינת שלילי לא יצאה מביתה כבר חודש.

בפיקניק לילדי-הפיות לשעבר, שאליו מגיעים הרבה מילדי הפיות מהדור של ווינטר ודור ההורים, הילדים דנים באבני הכוח ומארק מציין כי שמע מהגמדונים שאבנה של לילי אבדה, מה שמבהיל את אדוארד, ילד הפיות שעליו היא אחראית.

אחרי הפיקניק, ווינטר ומגי נפגשות בארץ קסם ומבקרות בביתה של לילי. פיית הבית מספרת להן בבכי שמצבה של לילי החמיר וכבר שבוע שהיא אינה נמצאת בהכרה. ווינטר ומגי מניחות לה ועוזבות בלי לשאול שאלות נוספות, אך מדברות ביניהן בחשש על האפשרות שלילי תמות, ומה יקרה עם חברן אדוארד בעקבות זה.

כשאדוארד וכריסטי מגיעים להתארח בביתה של ווינטר, אדוארד מודה כי לא ביקר בארץ קסם כבר שבועיים והוא חשב להגיע ולבקר את לילי אך משוכנע שפיית הבית שלה לא תאפשר לו.

כמה ימים לאחר מכן, נערכת לוויה ללילי, שנפטרה מוקדם יותר באותו הלילה. הלוויה מתחילה מביתה של לילי, שם מתאספים יצורי ארץ קסם בטור אשר בראשו עומדים קמליה, פיית הבית של לילי, אדוארד, ווינטר ומגי. שמונה צרצרים נושאים את לילי על עלה ירוק גדול ושניים נוספים מנגנים לצידה בכינור נעימות שקטות. שיירת היצורים צועדת כשעה עד שמגיעה לשדה פרחים ענקי, שם מסתדרים כולם במעגל סביב לילי. הצרצרים מניחים אותה בתוך אחד מהפרחים הענקיים שצבעו צבע וניל. לילי, לבושה בשמלה לבנה שנתפרה בידי פיית הבית שלה, נראית קטנה מאוד ואיבריה שמוטים. קמליה מספידה אותה. "תני לנפשך חופש, השתחררי מעולמנו, רחפי אל על ושמרי על כולנו", היא אומרת, ומבטיחה כי לעולם לא ישכחו אותה ולעולם לא יצליחו למלא את החלל שהשאירה מאחור. לאחר מכן, קמליה מבצעת קסם שגורם ללילי לזהור באור לבנבן ולרחף מעלה עד שנעלמת בין כוכבי השמיים. אדוארד שואל בבכי כיצד יוכל להבדיל בינה ובין שאר הכוכבים וקמליה עונה לו כי אין צורך, הוא יידע שהיא למעלה וכל פעם שיסתכל לשמיים יראה אותה.

זאת הפעם הראשונה שנפטרת פיה, והחוויה משאירה את ארץ קסם כולה בהלם. אדוארד מתקשה להתמודד עם האובדן ואף ווינטר חוזרת לביתה ונרדמת בבכי.

בניסיונם למצוא את אבני הכוח, אדוארד, ווינטר ומגי משכנעים את הנהר שייתן להם לעבור לצד השני לאחר שהם מספרים לו על מותה של לילי. בהמשך, כשהם מגיעים להתעמת עם מר דיימונד ולדרוש שהאבנים יוחזרו, ווינטר מאשימה אותו במותה של לילי, ופול, שזכר את לילי כפיה מתוקה במיוחד, מתייפח, נדהם.

במסיבה הנערכת בארץ קסם לאחר שכל אבני הכוח חזרו אל הפיות, קמליה מעניקה את אבן הכוח של לילי לאדוארד, בתקווה שזה יקל עליו להתמודד עם האובדן וכי, בתור ילד הפיות שהיה תחת אחריותה של לילי, שאהבה אותו אהבת נפש, זהו הדבר ההוגן ביותר לעשות. פיית הבית שלה עברה לגור עם הורטנזיה ואדוארד עבר לאחריותה של פרזיה.

לאחר שאדוארד הופנט על ידי בוגוס והתחיל להתנהג מוזר, ווינטר ומגי חשבו שהוא מתנהג ככה כי הוא מתגעגע אל לילי כי זה היה זמן קצר אחרי המוות שלה. אחרי שהן התייעצו עם פרזיה גם היא אמרה שכנראה זה בגלל מותה של לילי ושהוא מרגיש בודד.

כעבור קצת פחות משלוש שנים, ווינטר ואדוארד מדברים על לילי ואדוארד אומר שהוא חושב עליה כל יום. בהמשך, הוא גם משתמש באבן שלה כדי לפתוח את באר הזמן ולהציל את ארץ קסם, לאחר שמרסינה הפילה אותה מהשמיים.

מידע אקראי

 * הפרח לילי נקרא שושן בעברית
 * לילי היא הפיה הראשונה שמתה, אחריה מתו גם מרסינה ורוז
 * בהלוויה שלה כתוב שיש לה פיות בית אבל גם בסצנה בבית שלה הייתה פיית בית אחת בלבד ואם היו עוד הן כנראה היו שם לעזור וגם בספר השני צוין שפיית הבית של לילי עברה לגור אצל הורטנזיה ולא פיות בית.